**Csongrád Város Polgármesterétől**

Száma: Önk/102-1/2021.

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat Képviselő-testületének**

**2021. augusztus 26-ai ülésére**

**Tárgy:** Tájékoztatás a lejárt határidejű határozatok végrehajtásáról

**Tisztelt Képviselő-testület!**

Mellékelten beterjesztem a ***2021. június 23-ai*** *(rendes) és a* ***2021****.* ***augusztus 4-ei*** *(rendkívüli)* testületi ülésen hozott határozatok végrehajtásáról, valamint a folyamatban lévő határozatokról szóló tájékoztatót. Az egyes határozatok szövegét követően vastag betűvel szedve található az arra tett intézkedés, tájékoztatás.

**70/2021. (VI.23.)** napirend elfogadása, ***intézkedést nem igényel***

**71/2021. (VI.23.)** Civil szervezetek 2021. évi támogatása

***A civil szervezetekkel a megállapodások aláírásra kerültek. A megállapodásban szereplő összeg egyik fele utalásra került, a másik felét 2021. szeptember 30-ig fogja az önkormányzat utalni. Az elnyert támogatási összegek a városi honlapon megtalálhatók.***

**72/2021. (VI.23.)** Külterületi helyi közutak fejlesztése Csongrádon (Öregszőlők útjának felújítása) – VP6-7.2.1.1-21”

***A felújítási kérelem benyújtásra került.***

**73/2021. (VI.23.)** Képviselő-testület II. félévi munkaterve

***Az érintettek részére elküldésre került a II. félévi munkaterv***

**74/2021. (VI.23.)** Tájékoztató a Tiszai Vízirendészeti Rendőrkapitányság, Szegedi Vízirendészeti Rendőrörs 2020-ban végzett tevékenységéről.

***A Képviselő-testületi határozat megküldésre került a Tiszai Vízirendészeti Rendőrkapitányság részére***.

**75/2021. (VI.23.)** Egészségügyi Díj adományozása.

***Az Egészségügyi díjat 2021. június 1-i Semmelweis napi ünnepség keretében került átadásara, Dr. Józsa Géza szülész-nőgyász főorvos részére***.

**76/2021. (VI.23.)** Pedagógiai Díj adományozása

***A Pedagógia díjakat 2021. augusztus 30-án a városi ünnepség keretében kerülnek átadásara Georgiádes Márta pedagógus, Pappné Hajas Ibolya tanárnő, Bimbóné Piti Éva igazgatónő és a Bokrosi „Napsugár” Tagóvoda nevelőtestülete részére.***

**77/2021. (VI.23.)** Testnevelési és Sport Díj adományozása.

***A Testnevelési és Sport díj átadására a későbbiek során kerül sor, Pető Bence részére.***

**78/2021. (VIII.4.)** Napirend elfogadása ***Intézkedést nem igényel***

**79/2021. (VIII.4.)**

Csongrád tulajdonát képező vízi közmű vagyon helyzetének és az ahhoz kapcsolódó feladatellátási kötelezettségek teljesítésének áttekintése a feladatellátási kötelezettség Magyar Állam terhére történő átruházásának megalapozása érdekében

***A Képviselő-testületi határozat megküldésre került az Alföldvíz Zrt. részére.***

**Határozati javaslat**

Csongrád Városi Önkormányzat Képviselő-testülete megtárgyalta és elfogadja a ***2021. június 23-ai*** *(rendes) és* ***2021. augusztus 4-ei*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

Csongrád, 2021. augusztus 17.

Bedő Tamás

polgármester